-Արդեն նշեցի, երկրորդ փուլը ֆինանսական շուկա ունենալն է, բայց դրա համար էլ պետք են Հայաստանում միջազգային ստանդարտի կորպորացիաներ, միջազգային աուդիտ, թափանցիկություն ու մի շարք բաներ։ Կենսաթոշակային գումարները լինելու են այն ձգանը, որը ստիպելու է սրան գնալ։ Սակայն չեմ հավատում, որ արագ դրան կհասնենք, առայժմ այլ լուծումներ եմ տեսնում. մեծ ենթակառուցվածքային ծրագրերի կարող է մասնակցել կենսաթոշակային հիմնադրամը, որն էլ ինքնին կստեղծի աշխատատեղեր։ Բայց, կրկնում եմ, որոշողը այս պահին կառավարիչներն են՝ փորձեք նրանց համոզել, որ նախաձեռնությունը զերծ է կոռուպցիայից, տնտեսական ու այլ ռիսկերից կներդնեն ու կսկսենք երկրորդ փուլը։ Չե՞ք համոզի, թող այսօրվա նման շարունակեն կառավարումը միայն ֆինանսական գործիքներում։ Ճիշտ է նույն ինտենսիվությամբ տնտեսության վրա չի ազդում, աշխատատեղ չի ստեղծում, փոխարենը մարդկանց գումարները զերծ են մնում ռիսկերից, իսկ առաջնայինը այս ռեֆորմներում միշտ դա է։